《夜宿丞舍即事呈蒋大匠存诚苏少监元老 其一》
宋代·程俱

群动夜方息，啾啾草间鸣。残炎未云谢，遽作凉秋声。

秋风来几时，朝暮气已清。虚窗置方榻，境寂身暂轻。

卧念平生怀，展转不得宁。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。